wannaphong/clean_thaiwikipedia huggingface dataset:
# พรรคสังคมนิยมแห่งประเทศไทย
พรรคสังคมนิยมแห่งประเทศไทย (อักษรย่อ: SPT) พรรคการเมืองในอดีตซึ่งก่อตั้งขึ้นตาม รัฐธรรมนูญแห่งราชอาณาจักรไทย พุทธศักราช 2517

 ประวัติ 
พรรคสังคมนิยมแห่งประเทศไทย จดทะเบียนก่อตั้งพรรคตามพระราชบัญญัติพรรคการเมืองพุทธศักราช 2517 โดยได้ยื่นจดทะเบียนต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อปี 2517ประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517 มีพันเอก สมคิด ศรีสังคม เป็นหัวหน้าพรรค ไขแสง สุกใส เป็นรองหัวหน้าพรรค และนาย บุญสนอง บุณโยทยาน เป็นเลขาธิการพรรคแต่หลังการเลือกตั้งเมื่อวันที่ 26 มกราคม 2518 นายบุญสนองผู้เป็นเลขาธิการพรรคกลับถูกลอบยิงเสียชีวิต

 การเลือกตั้ง  
 2518 
ในการเลือกตั้งเป็นการทั่วไปเมื่อวันที่ 26 มกราคม 2518 พรรคสังคมนิยมแห่งประเทศไทยได้ส่งผู้สมัครลงรับเลือกตั้งทั้งหมด 82 คนได้ที่นั่งในสภาทั้งสิ้น 15 ที่นั่ง ก่อนที่จะมี ส.ส. ย้ายไปสังกัดพรรคสยามใหม่ หลังการเลือกตั้ง 3 คน คงเหลือ 12 คน ในเวลาต่อมา

 2519 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 พรรคสังคมนิยมแห่งประเทศไทย ได้รับเลือกตั้ง 2 ที่นั่ง

 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ผลการเลือกตั้ง สถานภาพพรรค ผู้นำเลือกตั้ง พรรคสังคมนิยมแห่งประเทศไทย2518     15 ที่นั่งฝ่ายค้านพันเอก สมคิด ศรีสังคม2519     13 ที่นั่ง

 การยุบพรรค 
เมื่อปี พ.ศ. 2519 คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมืองคำสั่งของคณะปฏิรูปการปกครองแผ่นดิน ฉบับที่ 6 แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าวพระราชบัญญัติพรรคการเมือง พ.ศ. 2524 ส่งผลให้พรรคการเมืองที่ถูกยุบไปก่อนหน้านั้นกลับมามีสถานะเช่นเดิม แต่พรรคสังคมนิยมแห่งประเทศไทย ก็มิได้ดำเนินการต่อ และพันเอก สมคิด ศรีสังคม อดีตหัวหน้าพรรคได้จดทะเบียนพรรคการเมืองขึ้นใหม่ ในชื่อ พรรคสังคมประชาธิปไตย
# พรรคสังคมนิยมมาเลเซีย
พรรคสังคมนิยมมาเลเซีย  เป็นพรรคการเมืองที่เน้นสังคมนิยมในมาเลเซีย พรรคนี้ก่อตั้งเมื่อ พ.ศ. 2541 แต่ถูกปฏิเสธการจดทะเบียนเป็นพรรคการเมืองโดยรัฐบาลสหพันธรัฐมาเลเซียโดยให้เหตุผลด้านความมั่นคงของชาติ ก่อนจะได้รับอนุญาตให้จดทะเบียนใน พ.ศ. 2551
 ประวัติ 
พรรคการเมืองแนวสังคมนิยมในมาเลเซียคือพรรคสังคมนิยมประชาชนมาเลเซียได้เปลี่ยนเป็นพรรคประชาชนมาเลเซียใน พ.ศ. 2533 ก่อนจะรวมเข้ากับพรรคยุติธรรมแห่งชาติใน พ.ศ. 2546 ต่อมา ใน พ.ศ. 2534 องค์กรที่ทำงานกับประชาชนระดับล่างทั้งคนยากจนในเมืองและชนบทของมาเลเซียได้ร่วมมือเป็นพันธมิตรกัน และมีแนวคิดจะจัดตั้งพรรคการเมืองใน พ.ศ. 2538 จนกระทั่ง 1 พฤษภาคม พ.ศ. 2541 จึงได้ตกลงตั้งพรรคการเมืองใหม่ชื่อพรรคสังคมนิยมมาเลเซีย

รัฐบาลสหพันธรัฐมาเลเซียปฏิเสธไม่ยอมรับพรรคนี้ โดยกล่าวว่าส่งผลต่อความมั่นคงของชาติ แต่เนื่องจากสิทธิในการจัดตั้งพรรคการเมืองมีระบุในรัฐธรรมนูญ พรรคจึงได้ยื่นคำร้องต่อศาล และเกิดเป็นคดีความนานถึง 10ปี ก่อนจะได้รับอนุญาตให้จดทะเบียนพรรคการเมืองได้เมื่อ 17 มิถุนายน พ.ศ. 2551
 อ้างอิง 

แหล่งข้อมูลอื่น
 Official website 
 Photo gallery
 Red Ink: Socialist Youth blog
หมวดหมู่:ขบวนการทางการเมืองในประเทศมาเลเซีย
# เนามัน การิม
เนามัน การิม (Nauman Karim) เป็นนักมวยสากลสมัครเล่นชาวปากีสถาน เขาได้เหรียญทองแดงมวยสากลสมัครเล่นชิงแชมป์โลกที่กรุงเทพฯ เมื่อ พ.ศ. 2546 และได้เหรียญเงินกีฬาเอเชียนเกมส์ พ.ศ. 2545 โดยในรอบชิงชนะเลิศแพ้สมจิตร จงจอหอจากไทย
# สุรานชอย สิงห์
สุรานชอย สิงห์ หรือ สุรานชอย มาเยงบัม สิงห์ (Suranjoy Mayengbam SinghNews  AIBA 10 March 2010. Retrieved 9 October 2010) เป็นนักมวยสากลสมัครเล่นชาวอินเดีย เกิดเมื่อ 5 กุมภาพันธ์ พ.ศ. 2529 ที่รัฐมณีปุระ (หรือวันที่ 2 เมษายน พ.ศ. 2529Profile  AIBA Retrieved 9 October 2010.)

สิงห์เคยได้เหรียญทองแดงในมวยสากลสมัครเล่นเยาวชนชิงแชมป์โลก และใน พ.ศ. 2552 เขาได้เหรียญทองมวยสากลสมัครเล่นชิงแชมป์เอเชียที่จีน ใน พ.ศ. 2553 gเขาได้เหรียญทองกีฬาเครือจักรภพที่นิวเดลลี และได้เหรียญทองแดงเอเชียนเกมส์ในปีนั้นด้วย
# ปฐมสิทธิ์ ปฐมโพธิ์ทอง
ปฐมสิทธิ์ ปฐมโพธิ์ทอง หรือ ปฐมสิทธิ์ เกษตรพัฒนา มีชื่อจริงว่า นายเอกกวี แก้วมณี เป็นชาวจังหวัดกาญจนบุรีเทปการชกกับ เจสัน บูตาร์บูตาร์ เป็นนักมวยสากลอาชีพชาวไทย 

 ประวัติ 

ปฐมสิทธิ์เคยชกมวยสากลสมัครเล่นมาก่อน โดยเคยเป็นตัวแทนจังหวัดกาญจนบุรีลงแข่งขันกีฬาแห่งชาติเช็คความพร้อม "ปฐมสิทธิ์" ก่อนทำศึกมวยวันแม่, โมโน 29.

ปฐมสิทธิ์ชกมวยสากลอาชีพครั้งแรกเมื่อวันที่ 15 กุมภาพันธ์ พ.ศ. 2556 โดยชนะคะแนน ยอดขุนพล ศิษย์ทรายทอง ในการชกกำหนด 4 ยก ร่วมรายการเดียวกับ อำนาจ รื่นเริง ชิงแชมป์ IBF ASIA รุ่นฟลายเวท กับ ไมเคิล โรดริเกวซ นักมวยชาวฟิลิปปินส์ ที่ ตำบลด่านทับตะโก อำเภอจอมบึง จังหวัดราชบุรี

ปฐมสิทธิ์ชกทำสถิติไปเรื่อยๆ มีแพ้อยู่ 3 ครั้ง และเคยไปชกที่ประเทศออสเตรเลีย 2 ครั้ง และแพ้ทั้งสองครั้ง ก่อนจะได้รับโอกาสขึ้นชิงแชมป์ IBF ASIA ในรุ่นเฟเธอร์เวท ในวันที่17 เมษายน พ.ศ. 2558 ที่จังหวัดสุราษฎร์ธานี ผลปรากฏว่า เขาสามารถชนะนักมวยชาวอินโดนีเซียไว้ได้แค่ยก 4 เท่านั้น  หลังจากนั้น ไปชก่ต่างประเทศอีก ที่ประเทศญี่ปุ่น เมื่อวันที่ 10 มิถุนายน พ.ศ. 2558 ปฐมสิทธิ์แพ้คะแนน ฮิระชิ อะมะกะสะ นักมวยเจ้าถิ่น ในการชกกำหนด 10 ยก ร่วมรายการเดียวกับ ไมค์ พ.ธวัชชัย ชกเพือ่คัดเลือกตัวไปชิงแชมป์โลกรุ่นซูเปอร์ฟลายเวท สหพันธ์มวยนานาชาติ (IBF) กับ ชิโงะ วะเกะ นักมวยชาวญี่ปุ่น 

หลังจากแพ้ครั้งนั้น ในวันที่ 12 สิงหาคม พ.ศ. 2558 ซึ่งตรงกับวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ และ วันแม่แห่งชาติ ปฐมสิทธิ์เอาชนะคะแนนนักมวยชาวฟิลิปปินส์ สามารถคว้าแชมป์ IBF Pan Pacific ในรุ่นเฟเธอร์เวทมาครองได้ ที่มณฑลพิธีท้องสนามหลวง แขวงพระบรมมหาราชวัง เขตพระนคร กรุงเทพมหานคร

 เกียรติประวัติ 
 แชมป์ IBF ASIA รุ่นเฟเธอร์เวท
 ชิง 17 เมษายน พ.ศ. 2558 ชนะน็อคยก 4 เจสัน บูตาร์บูตาร์ (อินโดนีเซีย) ที่ โรงเรียนวัดไตรรัตนากร ตำบลทุ่ง อำเภอไชยา จังหวัดสุราษฎร์ธานี
 แชมป์ IBF Pan Pacific รุ่นเฟเธอร์เวท
 ชิง 12 สิงหาคม พ.ศ. 2558 ชนะคะแนน เบนจี ซูการ์นอบ (ฟิลิปปินส์) ที่ สนามหลวง แขวงพระบรมมหาราชวัง เขตพระนคร กรุงเทพมหานคร
 ป้องกันแชมป์ครั้งที่ 1, 25 ตุลาคม 2558 ชนะคะแนน รูเบน มานาคาเน่ (อินโดนีเซีย) ที่ ศูนย์การค้า เซ็นทรัลพลาซา เวสต์เกต  ตำบลเสาธงหิน อำเภอบางใหญ่ จังหวัดนนทบุรี
# วันชัยเหนือญี่ปุ่น
วันชัยเหนือญี่ปุ่น  หรือวันชัยในแปซิฟิก  เป็นวันที่ประเทศญี่ปุ่นยอมจำนนในสงครามโลกครั้งที่สอง ส่งผลให้ยุติสงคราม คำนี้ใช้กับวันที่มีการประกาศการยอมจำนนของญี่ปุ่นในขั้นต้น คือ บ่ายวันที่ 15 สิงหาคม ค.ศ. 1945 ในประเทศญี่ปุ่น และด้วยข้อแตกต่างของเขตเวลา จึงหมายถึงวันที่ 14 สิงหาคม ค.ศ. 1945 (เมื่อมีการประกาศในสหรัฐอเมริกาและทวีปอเมริกาและหมู่เกาะแปซิฟิกตะวันออกที่เหลือ) เช่นเดียวกับวันที่ 2 กันยายน ค.ศ. 1945 ซึ่งมีการลงนามตราสารยอมจำนนอันยุติสงครามโลกครั้งที่สองอย่างเป็นทางการ

วันที่ 15 สิงหาคมเป็น V-J Day อย่างเป็นทางการสำหรับสหราชอาณาจักร ขณะที่พิธีฉลองอย่างเป็นทางการของสหรัฐ คือ วันที่ 2 กันยายน ในประเทศญี่ปุ่น วันที่ 15 สิงหาคมปกติเรียก "วันอนุสรณ์การยุติสงคราม"  ทว่า ชื่ออย่างเป็นทางการของวันดังกล่าว คือ "วันอาลัยผู้เสียชีวิตในสงครามและภาวนาเพื่อสันติภาพ"  ชื่ออย่างเป็นทางการดังกล่าวมีมติเห็นชอบใน ค.ศ. 1982 โดยพระราชกฤษฎีกาของรัฐบาลญี่ปุ่น

 รูปภาพ
# คิอิจิโร โทโยดะ
คิอิจิโร โทโยดะ  เป็นนักธุรกิจชาวญี่ปุ่น เขาเป็นบุตรชายของซากิจิ โทโยดะ ผู้ก่อตั้งบริษัท เครื่องทอผ้าโตโยต้า ซึ่งเขาเป็นคนตัดสินใจเปลี่ยนธุรกิจของครอบครัวจากผลิตเครื่องทอผ้าไปสู่อุตสาหกรรมยานยนต์ และตัดสินใจแตกบริษัทออกมาจากบริษัทเดิม เป็นบริษัท โตโยต้า มอเตอร์ คอร์ปอเรชัน ซึ่งต่อมากลายเป็นบริษัทผู้ผลิตรถยนต์ที่ใหญ่ที่สุดของโลก

 พงศาวลี
# ภูมิอากาศแบบอบอุ่นชื้นภาคพื้นสมุทร
ภูมิอากาศแบบอบอุ่นชื้นภาคพื้นสมุทร เป็นภูมิอากาศในเขตชายฝั่งตะวันตกและบริเวณละติจูดกลางของทวีปส่วนใหญ่บนโลก ภูมิอากาศแบบนี้มักมีฤดูร้อนซึ่งอบอุ่น (แต่ไม่ร้อน) และฤดูหนาวซึ่งเย็นสบาย (แต่ไม่หนาวเย็นจนเกินไป) มีช่วงอุณหภูมิในแต่ละปีค่อนข้างแคบ ไม่ค่อยพบฤดูแล้ง ปริมาณหยาดน้ำฟ้ากระจายตัวทั่วทั้งปี ภูมิอากาศแบบอบอุ่นชื้นภาคพื้นสมุทรมีอิทธิพลมากบริเวณตอนเหนือของยุโรปตะวันตก บางส่วนของเทือกเขาแอปพาเลเชียน บางส่วนของทวีปอเมริกาใต้ และพื้นที่ส่วนน้อยในทวีปแอฟริกา, ทางตะวันออกเฉียงใต้ของประเทศออสเตรเลีย และนิวซีแลนด์

ตามระบบการแบ่งเขตภูมิอากาศแบบเคิพเพิน ตัวอย่างของเขตซึ่งมีลักษณะภูมิอากาศแบบอบอุ่นชื้นภาคพื้นสมุทรจะแทนด้วยตัวอักษร Cfb บางครั้งพื้นที่ซ่งแทนด้วยตัวอักษร Csb หรือพื้นที่บริเวณทะเลเมดิเตอร์เรเนียนก็ไม่ได้มีภูมิอากาศแบบเมดิเตอร์เรเนียน แต่กลับมีภูมิอากาศแบบอบอุ่นชื้นภาคพื้นสมุทรแทน (Cfb)

 ข้อมูลเพิ่มเติม 
 การแบ่งเขตภูมิอากาศแบบเคิพเพิน
# ภูมิอากาศแบบอบอุ่นชื้นกึ่งเขตร้อน
ภูมิอากาศแบบอบอุ่นชื้นกึ่งเขตร้อน  เป็นภูมิอากาศที่ปรากฏในเขตกึ่งเขตร้อน มีฤดูร้อนที่มีความชื้น และฤดูหนาวที่มีอากาศอบอุ่นถึงหนาวเย็น จากระบบการแบ่งเขตภูมิอากาศแบบเคิพเพิน ภูมิอากาศแบบอบอุ่นชื้นจะครอบคลุมลักษณะของภูมิอากาศหลายชนิด

หากอ้างอิงจากระบบการแบ่งเขตภูมิอากาศแบบเคิพเพิน ภูมิอากาศแบบนี้มีอุณหภูมิในเดือนที่หนาวเย็นที่สุดระหว่าง −3 องศาเซลเซียส ถึง 18 องศาเซลเซียส มีอุณหภูมิในเดือนที่อบอุ่นที่สุดมากกว่า 22 องศาเซลเซียส นักกาลวิทยาบางท่านกำหนดให้อุณหภูมิ 0 องศาเซลเซียส เป็นอุณหภูมิต่ำที่สุดของเดือนที่มีอากาศหนาวเย็นที่สุดในภูมิอากาศแบบนี้ ภูมิอากาศแบบอบอุ่นชื้นจะมีฤดูหนาวที่แห้งแล้ง (อักษรย่อตามระบบของเคิพเพิน: w)อักษรย่อตามระบบของเคิพเพิน: w — เดือนในฤดูหนาวซึ่งแห้งแล้งที่สุดมีปริมาณหยาดน้ำฟ้าน้อยกว่าหนึ่งในสิบของเดือนในฤดูร้อนซึ่งมีปริมาณหยาดน้ำฟ้ามากที่สุด หรือไม่มีฤดูแล้งที่แน่นอน (อักษรย่อตามระบบของเคิพเพิน: f)อักษรย่อตามระบบของเคิพเพิน: f — เดือนในฤดูหนาวจะมีปริมาณหยาดน้ำฟ้ามากกว่าหนึ่งในสิบของเดือนในฤดูร้อนซึ่งมีปริมาณหยาดน้ำฟ้ามากที่สุด และเดือนในฤดูร้อนมีปริมาณหยาดน้ำฟ้าอย่างน้อย 30 มิลลิเมตร (1.2 นิ้ว) ต่อเดือน หรือมากกว่าหนึ่งในสามของเดือนในฤดูหนาวซึ่งมีปริมาณหยาดน้ำฟ้ามากที่สุด)The Times Atlas of the World (1993). Times Books ISBN 0-7230-0492-7.
# รัฐสุลต่านนัจญด์
รัฐสุลต่านนัจญด์ (,) เป็นรัฐที่เกิดจากการรวมตัวของเอมิเรตนัจญด์และฮะซาอ์ ที่ปกครองโดยสุลต่านอิบน์ ซะอูด กับเอมิเรตญะบัลชัมมัร ต่อมาในปี ค.ศ. 1926 สุลต่านอิบน์ ซะอูดทรงพิชิตราชอาณาจักรฮิญาซ และรวมเข้ากับอาณาจักรของพระองค์ในชื่อ "ราชอาณาจักรฮิญาซและนัจญด์"

 แหล่งข้อมูลอื่น 
 รัฐสุลต่านนัจญด์ โดยหอสมุดดิจิทัลแห่งโลก
# จักรพรรดิอันเน
จักรพรรดิอันเน (安寧天皇) หรือเรียกอีกพระนามว่าชิกิตสึฮิโกตามาเตมิ โนะ มิโกโตะ เป็นจักรพรรดิในตำนานองค์ที่สามของญี่ปุ่นImperial Household Agency (Kunaichō):  安寧天皇 (3); retrieved 2013-8-22. ตามที่ได้จัดเรียงไว้ในรายพระนามจักรพรรดิญี่ปุ่นPonsonby-Fane, Richard. (1959). The Imperial House of Japan, p. 29. ไม่ค่อยมีใครรู้จักเกี่ยวกับจักรพรรดิองค์นี้มากนักเนื่องจากขาดหลักฐานสำหรับการตรวจสอบและศึกษาเพิ่มเติม 

จักรพรรดิอันเนเป็นที่รู้จักในฐานะ จักรพรรดิในตำนาน เกิดข้อโต้แย้งในหมู่นักประวัติศาสตร์ถึงการมีอยู่จริงของพระองค์ ไม่มีสิ่งใดในโคจิกินอกจากพระนามและลำดับพงศาวลีของพระองค์ รัชสมัยของจักรพรรดิอันเนถูกกล่าวว่าเริ่มต้นใน 549 ปีก่อนคริสตกาล พระองค์มีจักรพรรดินี 1 องค์และโอรส 3 องค์ หลังจากที่พระองค์สวรรคตใน 511 ปีก่อนคริสตกาล โอรสองค์ที่สองหรือองค์ที่สามของพระองค์จะกลายเป็น จักรพรรดิองค์ถัดไป

ข้อมูลเพิ่มเติม
 จักรพรรดิญี่ปุ่น
 รายพระนามจักรพรรดิญี่ปุ่น
# มิสไทยแลนด์เวิลด์ 2558
มิสไทยแลนด์เวิลด์ 2558  ดำเนินการประกวด และทำกิจกรรมที่จังหวัดกาญจนบุรี และประกวดรอบตัดสินในวันที่ 15 สิงหาคม พ.ศ. 2558 ณ ห้องบางกอกคอนเวนชั่น เซ็นเตอร์ โรงแรมเซนทารา แกรนด์ แอท เซ็นทรัลพลาซ่า ลาดพร้าว  โดย สถานีวิทยุโทรทัศน์ไทยทีวีสีช่อง 3  ดำเนินการถ่ายทอดการประกวด MTW 2015 รอบซ้อมก่อนวันประกวดจริง

 ผลการประกวด 
 ผลการประกวด ผู้เข้าประกวด มิสไทยแลนด์เวิลด์ 2558เชียงใหม่ – ธันยชนก มูลนิลตา (เฟร้นฟราย) รองอันดับ 1บึงกาฬ – มิณทร์ลดา สร่างโศก (กิ๊ฟท์) รองอันดับ 2   สมุทรปราการ – นันทวัน เรืองฤทธิ์ (แตงกวา) 5 คนสุดท้ายกรุงเทพ – สุจรรย์จิรา เข็มทรัพย์ (มายด์)
สมุทรปราการ –  ลพัฎร์ฐิดา คงกระพันธ์ (มิ้นท์) 10 คนสุดท้ายภูเก็ต – อแมนด้า ออบดัม (ด้า)
ลพบุรี – ชลฉัตร เสงี่ยม (ฉัตร)
กรุงเทพ – กีรติกาญจน์ ลำจวนจิตร์ (อีฟ)
กรุงเทพ –  ธีลิศรา โยโกยาม่า (ยีนส์)
กำแพงเพชร – เมรีน่า คาร์ลตันเบิร์ด (เมย์)

 รางวัลพิเศษ 
 ผลการประกวด ผู้เข้าประกวด ขวัญใจช่างภาพสื่อมวลชนสมุทรปราการ – นันทวัน เรืองฤทธิ์ (แตงกวา) Miss colorful life by b-ing กรุงเทพ – สุจรรย์จิรา เข็มทรัพย์ (มายด์) Miss charming by v-giffสงขลา – เพียงรวี สุทธิโภชน์ (พลอยใส) นางงามสุขภาพดี โดย โรงพยาบาลสมิติเวชภูเก็ต – อะแมนดา ชาร์ลีน ออบดัม (ด้า) นางงามมิตรภาพปทุมธานี – วรัญชนา ระดมเล็ก (บิวตี้)
 Fast Track 
รางวัล Fast Track เป็นโควต้า ของสาวงามในการประกวด และผู้ที่ชนะจะได้ผ่านเข้ารอบ 10 คนสุดท้าย อย่างอัตโนมัติ
 ผลการประกวด ผู้เข้าประกวด นางงามที่อุทิศตนเพื่อสังคมลพบุรี – ชลฉัตร เสงี่ยม (ฉัตร) นางงามที่มีทักษะด้านการเดินแบบ ภูเก็ต – อะแมนดา ชาร์ลีน ออบดัม (ด้า) นางงามที่มีความสามารถพิเศษ กรุงเทพ – กีรติกาญจน์ ลำจวนจิตร์ (อีฟ)  มิสป๊อบปูล่าโหวตเชียงใหม่ – ธันยชนก มูลนิลตา (เฟร้นฟราย)

 ผู้เข้าประกวด 
 หมายเลข  ผู้เข้าประกวด  จังหวัด 1  อะแมนดา ชาร์ลีน ออบดัม (ด้า)  ภูเก็ต 2  นันทวัน เรืองฤทธิ์ (แตงกวา)  สมุทรปราการ 3  วรัญชนา ระดมเล็ก (บิวตี้)  ปทุมธานี 4  ชลฉัตร เสงี่ยม (ฉัตร)  ลพบุรี 5  วิภาษณีย์ เก่งสนามจรัส (มด)  กำแพงเพชร 6  สุจรรย์จิรา เข็มทรัพย์ (มายด์)  กรุงเทพ 7  กีรติกาญจน์ ลำจวนจิตร์ (อีฟ)  กรุงเทพ 8  ภัสนันท์ คุณสิงห์   (จีจี้)  ลพบุรี 10  กานติมา ศิริขันธ์  (แนท)  กรุงเทพ 11  ธีลิศรา โยโกยาม่า (ยีนส์)  กรุงเทพ 12  เมรีน่า คาร์ลตันเบิร์ด (เมย์)  กำแพงเพชร 14  นิตยา เอี่ยมอักษร (เรย์)  ตรัง 15  มิณทร์ลดา สร่างโศก  (กิ๊ฟท์)  บึงกาฬ 16  ดารารัตน์ ศรีเบญจรัตน์  (แก้ม)  ลำพูน 17   กัญญาภัค อินทรักษา  (ฝน)  กรุงเทพ 18  พิชญา ไชยยศ   (พริม)  กรุงเทพ 20  สุกัญญา หวายสันเทียะ   (พลอย)  นครราชสีมา 21  ลพัฎร์ฐิดา คงกระพันธ์   (มิ้นท์)  สมุทรปราการ 22   เพียงรวี สุทธิโภชน์   (พลอยใส)  สงขลา 23   ธันยชนก มูลนิลตา   (เฟร้นฟราย)  เชียงใหม่ 24  ปทุมรัตน์ ไชยประสิทธิ์   (จูน)  มหาสารคาม 25  รัชฎาภรณ์ หวังแก้ว   (ฟ้า)  ชุมพร

 ถอนตัว 
 หมายเลข 9 ญอหญิง-สรัญญา สิริปรีชา 
 หมายเลข 13 แอม-สุดาภรณ์ วงศาศิริพัฒน์
 หมายเลข 19 ครีม - ศุภากร หล่อพิพัฒน์
# โมบิลสูท V กันดั้ม
โมบิลสูท วิกทอรี่ กันดั้ม  เป็นภาพยนตร์การ์ตูนทางโทรทัศน์ (อะนิเมะ) ออกอากาศครั้งแรกในประเทศญี่ปุ่นระหว่างปี ค.ศ. 1993-1994 โดยเป็นหนึ่งในซีรีส์กันดั้ม 

เนื้อเรื่องย่อ
การต่อสู้กันของอาณาจักร ซันสการ์ และสหพันธ์โลก นำโดยหนุ่มน้อยอุซโซ่ ผู้ซึ่งขับ วิกทอรี่กันดั้มซึ่งประจำอยู่กับหน่วยเล็กๆที่เป็นหน่วยเดียวที่ขวางทางอาณาจักร ซันสการ์อยู่ ความหวังของสหพันธ์ ต้องมาฝากไว้กับเด็กน้อยนิวไทป์อีกครั้ง เหมือนครั้งสงคราม 1 ปี

ตัวละคร
สหพันธ์โลก
อุซโซ่ เอวิน
ชัคตี้ คารีน
มาร์เบ็ท ฟิงเกอร์เฮ็ท
โรเมโร่ มาราเบล
จิน กีนีฮาม
โทมัส มาซาริค
โอเดโล่ เฮนริค
โอลิเวอร์ อิโน
จังโก้ เจงโก้
เพ็กกี้ ลี
เคท บัช
เฮเลน แจ็คสัน
เมฮีเรีย เมริล
โคนี่ ฟรานซิส
จูก้า เมเลียซ
ฟรานเซสก้า โอฮาร่า
มิลเลเรีย คาตัน

อาณาจักร ซันสการ์
โครนิเคิล อาเชียร์
คาเทจิน่า ลูส
มาเรีย เพีย อาโมเนีย
อาร์บีโอ พิพพินิเด็น
ฟอนซื เคเกตี้
ดูเกอร์ อิค
ลูป ซิเนีย
โกซ บารุ
ฟัวร่า กริฟฟอน
ทาซิโล่ วากอน

 รายชื่อตอน
# สายเลือดแห่งรัก
สายเลือดแห่งรัก เป็นละครโทรทัศน์ไทยแนวดราม่า จากบทประพันธ์ของ  เบญจวรรณ โอฬารนิธิกุล บทโทรทัศน์โดย เบญจวรรณ, ปัณณ์ สิเนห์ กำกับการแสดงโดย นสรณ์ พนังคสิริสายเลือดแห่งรัก ออกอากาศเมื่อ 26 พฤษภาคม พ.ศ. 2549 – 24 มิถุนายน พ.ศ. 2549 ทุกวัน ศุกร์-อาทิตย์ เวลา 20.30 น. ทางสถานีโทรทัศน์สีกองทัพบกช่อง 7
เป็นเรื่องที่ถูกนำเสนอผ่านการพิจารณาอนุมัติโดยบอร์ดคณะกรรมการช่อง 7 ผู้จัด เป่า จิน จง

 รายชื่อนักแสดง 

 นักแสดง  ตัวละคร ภัทรพล ศิลปาจารย์  เมธัส พัชราภา ไชยเชื้อ  อลิน ชินมิษ บุนนาค  ผู้หมวดวาสิต อริศรา วงษ์ชาลี  ชมพู่ กฤษฎี พวงประยงค์  ศรัณย์ สุพรรษา เนื่องภิรมย์  พิมพ์ชนก อรรถชัย อนันตเมฆ  อภินันท์ อดุลย์ ดุลยรัตน์  พรพิพัฒน์ ทนงศักดิ์ ศุภการ  ทะนง

 เพลงประกอบละคร 
 สายเลือดแห่งรัก
# บริตทานี สโนว์
บริตทานี แอนน์ สโนว์  เกิดเมื่อวันที่ 9 ตุลาคม ค.ศ. 1986 เป็นนักแสดงและนักร้องชาวอเมริกัน เธอเริ่มการแสดงครั้งแรกในซีรีส์เรื่อง Susan "Daisy" Lemay 

ในเดือนกันยายน ปี 2010 เธอได้ร่วมก่อตั้งขบวนการ เลิฟ อิส ลาวเดอร์ ร่วมกับเอ็มทีวีและมูลนิธิเดอะ เจด ฟาวน์เดชัน เพื่อต่อยอดจากแรงสนับสนุนออนไลน์หลังจากที่มีการฆ่าตัวตายของวัยรุ่นหลายคนในเดือนเดียวกัน ขบวนการนี้ ที่มีอิทธิพลต่อชีวิตคนหลายล้านไปแล้ว ได้เชื้อเชิญให้ทุกคนที่เคยรู้สึกว่าถูกเอารัดเอาเปรียบ ถูกเข้าใจผิดหรือถูกกีดกัน ให้มาพูดคุยกัน
# ว่านเพชรนารายณ์
ว่านเพชรนารายณ์  อยู่ในวงศ์ Agavaceae เป็นไม้พุ่ม ใบเดี่ยว ปลายใบแหลม ใบรูปร่างคล้ายหอก ดอกออกเป็นช่อยาว สีขาว กลิ่นหอมอ่อนๆ ใช้เป็นไม้ประดับ 
อ้างอิง

 เศรษฐมนตร์ กาญจนกุล. ว่าน. กทม. เศรษฐศิลป์. 2553 หน้า 104
หมวดหมู่:วงศ์หน่อไม้ฝรั่ง
หมวดหมู่:ไม้ประดับ
# เถาวัลย์หลง
เถาวัลย์หลง  อยู่ในวงศ์ Convolvulaceae เป็นไม้เลื้อยอายุหลายปี ใบเดี่ยว เรียงสลับ เห็นเส้นกลางใบชัดเจน มีขนปกคลุม ดอกออกเป็นกระจุก สีขาวหรือม่วง ใช้เป็นไม้ประดับ และเป็นยารักษาแผล ในสมัยโบราณเชื่อว่าถ้าเข้าป่าแล้วข้ามเถาของพืชชนิดนี้ทำให้หลงป่า 
 อ้างอิง 
 เศรษฐมนตร์ กาญจนกุล. ว่าน. กทม. เศรษฐศิลป์. 2553 หน้า 90
# สโมสรฟุตบอลมอร์คัม
สโมสรฟุตบอลมอร์คัม  เป็นสโมสรฟุตบอลอาชีพของอังกฤษ ตั้งอยู่ที่เมืองมอร์คัม นครแลงคัสเตอร์ เทศมณฑลแลงคาเชอร์ ปัจจุบันลงแข่งขันในระดับลีกวัน โดยได้เลื่อนชั้นขึ้นเล่นในระบบฟุตบอลลีกของอังกฤษเป็นครั้งแรกในฤดูกาล 2006–07 

ตั้งแต่ปี ค.ศ. 1921 ถึง ค.ศ. 2010 สโมสรได้ใช้สนามกีฬาคริสตีพาร์ก เป็นสนามเหย้า จนกระทั่งในเดือนสิงหาคม ปี 2010 ได้ย้ายสนามเหย้าไปยังสนามโกลบอะรีนา ตราสัญลักษณ์ของสโมสรเป็นรูปกุ้งอยู่บนพื้นหลังสีดอกกุหลาบแดง โดยกุ้งสื่อถึงการเป็นสโมสรฟุตบอลที่ตั้งอยู่ที่เมืองริมทะเล ส่วนสีดอกกุหลาบแดงด้านหลังสื่อถึงดอกกุหลาบแดงอันเป็นสัญลักษณ์ของแลงคาเชอร์

 แหล่งข้อมูลอื่น 
 

ม
ม
# ว่านแสงอาทิตย์
ว่านแสงอาทิตย์ หรือว่านกุมารทอง  อยู่ในวงศ์พลับพลึง เป็นไม้ล้มลุกอายุหลายปี มีหัวใต้ดินแบบหัวหอม ใบเป็นรูปรีแกมขอบขนาน มีจุดแดงอมดำตลอดลำต้น ยุบตัวเหลือแต่หัวในช่วงฤดูแล้ง พอเข้าสู่ฤดูฝนจะออกดอกก่อนแล้วจึงแตกใบ ดอกเป็นฝอยคล้ายพู่สีแดง ใช้เป็นไม้ประดับ ในทางไสยศาสตร์เป็นว่านเมตตามหานิยม เชื่อว่าถ้านำดอกไปเคี่ยวกับน้ำมันมาทาตามตัวทำให้อยู่ยงคงกระพัน

 สปีชีส์ย่อย 
สปีชีส์ย่อยมี 3 ชนิดได้แก่:
S. multiflorus ssp. katherinae (Baker) Friis & Nordal – เอสวาตีนี, ชายฝั่งแอฟริกาใต้ฝั่งตะวันออก
ชื่อพ้อง: Haemanthus katharinae Baker, Haemanthus multiflorus subsp. katharinae (Baker) I.Bjørnstad & Friis

S. multiflorus ssp. longitubus (C.H.Wright) Friis & Nordal – ป่าที่ราบลุ่มในแอฟริกาตะวันตกเขตร้อน
ชื่อพ้อง: Haemanthus longitubus C.H.Wright, Haemanthus multiflorus subsp. longitubus (C.H.Wright) I.Bjørnstad & Friis, Haemanthus mannii Baker

S. multiflorus ssp. multiflorus – แอฟริกาใต้จนถึงเขตร้อน คาบสมุทรอาหรับ
# กลูเตน
กลูเตน (มาจากภาษาละติน glūten แปลว่า กาว) เป็นโปรตีนชนิดหนึ่งพบมากในแป้งสาลีและข้าวบาร์เลย์ กลูเตนเป็นโปรตีนที่สร้างความเหนียวให้กับก้อนแป้ง เกิดมาจากการรวมตัวของกลูเตนิน และ ไกลอะดิน โดยพันธะไดซัลไฟด์ มีลักษณะเหนียว ยืดหยุ่น และไม่ละลายน้ำ

 การแยกกลูเตนจากแป้งสาลี 
ทำได้โดยการล้างน้ำ 3 ครั้ง ส่วนน้ำแป้งที่เหลือนำไปแช่เย็น เพื่อให้ตกตะกอน เมื่อเทน้ำทิ้ง สามารถนำไปใช้ทำเส้นบะหมี่ได้How to made your GLUTEN at home youtube Supreme Master Ching Hai International Association ในทางอุตสาหกรรมใช้การสกัดกลูเตนออกจากแป้งข้าวสาลีโดยใช้คุณสมบัติการไม่ละลายน้ำของกลูเตนเช่นเดียวกัน อย่างไรก็ตาม ระดับความด่างของน้ำมีผลต่อความยืดหยุ่นของกลูเตน กลูเตนไม่ชอบน้ำอ่อน ต้องอาศัยน้ำที่มีความด่างพอสมควร จึงควรเพิ่มเกลือในสูตรประมาณร้อยละ 2 ถึง 5

 การนำไปใช้ 
กลูเตนถูกนำไปใช้ทำเนื้อสัตว์เทียม ในการทำอาหารเจและอาหารมังสวิรัติ ใช้ทำเบียร์และซีอิ๊ว เพิ่มความเหนียวของไอศกรีม ซอสมะเขือเทศ เนยแข็งยืดในพิซซา และครีมชีสใช้ทาเบเกิ้ล ใช้ในการทำแชมพูเพื่อเพิ่มความยืดหยุ่นของเส้นผม
# เอมิเรตนัจญด์และฮะซาอ์
เอมิเรตนัจญด์และฮะซาอ์  หรือ รัฐซาอุดีที่สาม หรือ เอมิเรตริยาดMadawi Al-Rasheed. A History of Saudi Arabia. Cambridge, England, UK: Cambridge University Press, 2002. Pp. 40. ปกครองโดยอิบน์ ซะอูด หลังจากพระองค์ทรงยึดเมืองริยาดจากราชวงศ์เราะชีดได้ในปี ค.ศ. 1902 ต่อมาในปี ค.ศ. 1921 กองทัพของอิบน์ ซะอูดและสหราชอาณาจักรก็พิชิตดินแดนของราชวงศ์เราะชีดได้ทั้งหมด และสถาปนา "รัฐสุลต่านนัจญด์" ในเวลาต่อมา
# เขตยังช็อน
เขตยังช็อน (ฮันกึล: 양천구; ฮันจา: 陽川區) เป็นหนึ่งใน 25 เขตที่อยู่ในโซล ประเทศเกาหลีใต้ ตั้งอยู่ทางทิศตะวันตกเฉียงใต้ของแม่น้ำฮัน เขตนี้มีพื้นที่ทั้งหมด 17.4 กม.2 และมีประชากรทั้งหมด 469,434 คน

 เขตการปกครอง 
 แขวงมก (ฮันกึล: ; ฮันจา:) 1, 2, 3, 4, 5
 แขวงชินจ็อง (ฮันกึล: ; ฮันจา:) 1, 2, 3, 4, 5, 6, 7
 แขวงชินว็อล (ฮันกึล: ; ฮันจา:) 1, 2, 3, 4, 5, 6, 7

 เมืองพี่เมืองน้อง 
  เขตเฉาหยาง, ฉางชุน, ประเทศจีน
  เมืองแบงส์ทาวน์, รัฐนิวเซาท์เวลส์, ประเทศออสเตรเลีย
# แขวงชินจ็อง (เขตยังช็อน)
แขวงชินจ็อง  เป็นแขวง (ทง) ของเขตยังช็อนในกรุงโซล ประเทศเกาหลีใต้
# แขวงชินว็อล
แขวงชินว็อล  เป็นแขวง (ทง) ของเขตยังช็อนในกรุงโซล ประเทศเกาหลีใต้
# แขวงมก
แขวงมก  เป็นแขวง (ทง) ของเขตยังช็อนในโซล ประเทศเกาหลีใต้
# กติกาสัญญาไตรภาคี
กติกาสัญญาไตรภาคี (,) หรือ กติกาสัญญาเบอร์ลิน เป็นความตกลงทางการทหาร ทำขึ้นระหว่าง นาซีเยอรมนี, ราชอาณาจักรอิตาลี และ จักรวรรดิญี่ปุ่น ในปี ค.ศ. 1940 ซึ่งถือเป็นจุดกำเนิดของพันธมิตรฝ่ายอักษะ ซึ่งภายหลังก็ได้มีอีกหลาย ๆ ชาติร่วมลงนามในกติกาสัญญารูปแบบเดียวกันนี้ อันได้แก่ ฮังการี (20 พฤศจิกายน 1940), โรมาเนีย (23 พฤศจิกายน 1940), บัลแกเรีย (1 มีนาคม 1941) และ ยูโกสลาเวีย (25 มีนาคม 1941) ต่อมาการรัฐประหารในเบลเกรด เป็นตัวจุดชนวนให้อิตาลีและเยอรมนี เข้ารุกรานยูโกสลาเวีย (ตลอดจน บัลแกเรีย และ ฮังการี) ซึ่งการรุกรานครั้งนี้ทำให้รัฐอิสระโครเอเชีย ยอมเข้าร่วมฝ่ายอักษะในวันที่ 15 มิถุนายน 1941

 ข้อความ 

 จุดกำเนิด 

230px|thumb|สถานทูตญี่ปุ่นในกรุงเบอร์ลิน ประดับธงของชาติร่วมไตรภาคี

แหล่งข้อมูลอื่น
# ราชอาณาจักรฮิญาซและนัจญด์
ราชอาณาจักรฮิญาซและนัจญด์ (,) เป็นสหภาพทางการเมืองที่สถาปนาขึ้นหลังการพิชิตราชอาณาจักรฮิญาซโดยรัฐสุลต่านนัจญด์ที่ปกครองโดยอิบน์ ซะอูด ในปี ค.ศ. 1927 มีการยกฐานะของรัฐสุลต่านนัจญด์ขึ้นมาเป็นราชอาณาจักรJoseph Kostiner, The Making of Saudi Arabia, 1916–1936: From Chieftaincy to Monarchical State (Oxford University Press US, 1993), ISBN 0-19-507440-8, p104 และค.ศ. 1932 อิบน์ ซะอูดทรงรวมสองอาณาจักรเข้าด้วยกันในชื่อ "ซาอุดีอาระเบีย" และพระองค์ทรงขึ้นเป็นพระมหากษัตริย์องค์แรก

 ธงนัจญด์และฮิญาซ 

 
 อ้างอิง
# แผนรักฉบับออร์แกนิค
แผนรักฉบับออร์แกนิค เป็นละครโทรทัศน์ไทยแนว โรแมนติก-คอมเมดี้ นำแสดงโดย อนุสรณ์ มณีเทศ, พรปวีณ์ นีระสิงห์ และนักแสดงชั้นนำอีกมากมาย เริ่มออกอากาศตอนแรกวันที่ 14 พฤษภาคม พ.ศ. 2558–20 สิงหาคม พ.ศ. 2558 ออกอากาศทุกวันพุธ-พฤหัสบดี เวลา 19.00 - 20.00 น. ทางช่อง ทรูโฟร์ยู ผลิตโดย บริษัท บรรจงทำ จำกัด โดยผู้จัดนักแสดงดาวตลก 3 ท่าน ได้แก่ โก๊ะตี๋ อารามบอย, บอล เชิญยิ้ม, บริบูรณ์ จันทร์เรือง ตั๊ก โก๊ะตี๋ บอล นำทีม บวงสรวงละคร แผนรักฉบับออร์แกนิค (กระปุกดอตคอม) บทโทรทัศน์โดย เพลินเพลิน กำกับการแสดงโดย ศุภฌา ครุฑนาค

 รายชื่อนักแสดงนำ 
 อนุสรณ์ มณีเทศ (โย่ง อาร์มแชร์)  รับบทเป็น  ภาคิน
 พรปวีณ์ นีระสิงห์  รับบทเป็น  สลิตา (ลิตา)
 ภัทรดนัย เสตสุวรรณ (เขื่อน K-OTIC)  รับบทเป็น  ชนัต
 กัญญ์กุลณัช ปัญญากิตตินันท์  รับบทเป็น  จุฑามาศ
 สุพจน์ จันทร์เจริญ  รับบทเป็น  เสี่ยกำธร
 โก๊ะตี๋ อารามบอย  รับบทเป็น  คุณหนู
 บริบูรณ์ จันทร์เรือง  รับบทเป็น  ถั่ว
 บอล เชิญยิ้ม  รับบทเป็น  นวย
 นลินธารา โฮเลอร์  รับบทเป็น  มาลัย
 สมชาย ศักดิกุล  รับบทเป็น  ปู่เพลิน
 กฤตย์ อัทธเสรี  รับบทเป็น  ตาทองอินทร์
 ศุกล ศศิจุลกะ  รับบทเป็น  บุญชัย (พ่อของชนัต)
 นฤมล พงษ์สุภาพ  รับบทเป็น  นภา

 นักแสดงรับเชิญ 
 วาสนา พูนผล  รับบทเป็น  แม่ของสลิตา
 ทรงสิทธิ์ รุ่งนพคุณศรี  รับบทเป็น  พ่อของสลิตา
 ภรภัสสรณ์ ชัยอนันต์นิธิ  รับบทเป็น  กรรัมภา
 ด.ช.ณัฐพัชร์ นิมจิรวัฒน์ รับบท ภาคิน (วัยเด็ก)
 ด.ช.สุทธินันท์ เทียนสุวรรณ รับบท ชนัต (วัยเด็ก) 
 ด.ญ.ชนัญญา เลิศวัฒนามงคล รับบท สมิตา (แตงกวา) (ลูกสาวสลิตา)
 ด.ญ.ดวงกมล ศรีหนองหว้า รับบท จุฑามาศ (วัยเด็ก)
 ด.ญ.นิชัญญา สุดประเสริฐ รับบท สลิตา (ลิตา) (วัยเด็ก)

 เพลงประกอบละคร 
 เพลง ต้นรัก - ขับร้องโดย Jiggyflish
 เพลง รึเปล่า - ขับร้องโดย อนุสรณ์ มณีเทศ (โย่ง อาร์มแชร์)
# หยาง ปัว
หยาง ปัว  เกิดเมื่อ 11 ตุลาคม พ.ศ. 2526  เป็นนักมวยสากลสมัครเล่นชาวจีนซึ่งได้เหรียญทองแดงกีฬาเอเชียนเกมส์ พ.ศ. 2549 ที่โดฮา ในรุ่นฟลายเวต โดยแพ้วิโอลิโต ปายลา จากฟิลิปปินส์ในรอบรองชนะเลิศ และได้เหรียญเงินมวยสากลสมัครเล่นชิงแชมป์เอเชียรุ่นฟลายเวตเมื่อ พ.ศ. 2550
# สภาชาวมาเลเซียเชื้อสายศรีลังกา
สภาชาวมาเลเซียเชื้อสายศรีลังกา (Malaysian Ceylonese Congress) เป็นพรรคการเมืองในมาเลเซีย ก่อตั้งใน พ.ศ. 2501 พรรคนี้สนับสนุนแนวร่วมแห่งชาติ สนับสนุนการมีส่วนร่วมทางการเมือง อนุรักษ์สังคมและวัฒนธรรม และส่งเสริมการศึกษาของชาวมาเลเซียที่มีบรรพบุรุษมาจากศรีลังกา หัวหน้าพรรคคนปัจจุบันคือ ดาโต๊ะ ดร. เอ็นเคเอส ทาร์มาซีลัน
อ้างอิง

แหล่งข้อมูลอื่น
Official website 
Malaysian Ceylonese Congress Facebook
Malaysian Ceylonese Congress Muar
An Introduction to the Malaysian Ceylonese Community and the Malaysian Ceylonese Congress, by Dato' Dr. D.M. Thuraiappah, President of MCC, Penang Story
http://cj.my/post/64204/ceylonese-community-receives-rm2-5million-aid
หมวดหมู่:ขบวนการทางการเมืองในประเทศมาเลเซีย
# มรสุมแห่งชีวิต
มรสุมแห่งชีวิต เป็นละครโทรทัศน์ไทยแนวพีเรียด-ดราม่า โดยสร้างจากวรรณกรรมอมตะของ พลตรี หลวงวิจิตรวาทการ นำมาดัดแปลงเป็นบทโทรทัศน์โดย จิตราภา และกำกับการแสดงโดย สยาม สังวริบุตร ออกอากาศทางสถานีโทรทัศน์สีกองทัพบกช่อง 7 เมื่อวันที่ 17 มีนาคม 2543 - 23 เมษายน 2543
 รายชื่อนักแสดง 
 ธีรภัทร์ สัจจกุล รับบท ภัสมา
 พัชราภา ไชยเชื้อ รับบท ผุศณี
 ยุทธพิชัย ชาญเลขา รับบท ทัศนัย
 จักรกฤษณ์ คชรัตน์ รับบท ทศนาถ
 บุณฑริก ทัศนารมย์ รับบท รัชนี
 ไอศูรย์ ไมดาน รับบท จิมมี่
 อรีย์สรวง นิลวรรณ รับบท จีรวรรณ
 นวลปรางค์ ตรีชิต รับบท นงนาถ
 สุวัจชัย สุทธิมา รับบท สุทัศน์
 สุดารัตน์ เดชากุล รับบท ขวัญใจ
 พงศ์ประยูร ราชอาภัย รับบท ฉัตร
 วิยะดา อุมารินทร์ รับบท คุณนายลิ้นจี่
 นีรนุช อติพร รับบท ทองพราว
 ศักดิ์สิทธิ์ ทวีกุล รับบท เกียรติ
 ชัยวรงค์ ช่างเกิด รับบท การิน
 วันวิสาข์ ทรงศรีพิพัฒน์ รับบท แป๋ว
 เจนเนตร นันทนาปราโมทย์ รับบท พรรณนภา
 กมลพรรณ ทานตะวิริยะ รับบท ฉัตรประไพ
 ณัฏฐนิชา พันธุมจินดา รับบท แจ๋ว
 ราชิต ชูเมือง รับบท บุญคง
 หยาดทิพย์ ราชปาล รับบท ผการัตน์